Segir mikilvægt að fá ríkisstjórn með traustan þingmeirhluta Guðmund Ólafsson þekkja margir sem fylgjast með þjóðmálaumræðunni enda er hann vinsæll gestur í umræðuþáttum og fræðimaður á sviði hagfræði . Hann hefur sterkar skoðanir um efnahagsmál og er ófeiminn að viðra þær . Guðmundur starfar við viðskipta - og hagfræðideild Háskóla Íslands en síðastliðin 12 ár hefur hann kennst mikið við Háskólann á Bifröst , þangað sem hann var fyrst lánaður af HÍ árið 1998 . Guðmundur býr í Reykholti þar sem hann keypti sér hús aldamótaárið , en hefur auk þess aðstöðu í Reykjavík . Hann á þó dýpri rætur í sveitinni , var fyrst sumardrengur hjá Andrési Jónssyni í Deildartungu um miðja síðustu öld , í kjölfar þess nemandi við Héraðsskólann í Reykholti og er auk þess afkomandi Finns Jónssonar biskups en Finnur og ættbogi hans sat Reykholt í 250 ár . Í Skessuhorni í dag birtist ítarlegt viðtal við Guðmund þar sem rætt er um tengslin við Borgarfjörð , ástandið í þjóðmálunum , krónuna og styrk stjórnarinnar . Að endingu lýsir Guðmundur því sem hann myndi gera yrði hann valinn sem einvaldur í eina viku .